Επιδημιολογική επιτήρηση λοιμώξεων από πολυανθεκτικά gram-αρνητικά μικρόβια σε Κλινική Μεταμοσχεύσεων:
Creators: name: Γελαδάρη, Αναστασία Κωνσταντίνου
Publisher: name: Aristotle University of Thessaloniki
Year: 2014
Subjects: Επιδημιολογική επιτήρηση λοιμώξεων
Gram-αρνητικά βακτήρια ανθεκτικά στις καρβαπενέμες
Μεταμοσχευμένοι ασθενείς
Active surveillance
Carbapenem-resistant gram-negative bacteria
Solid organ transplant recipients

description: Εισαγωγή: Η εξάπλωση ανθεκτικών gram-αρνητικών μικροβίων έχει λάβει ανησυχητικές διαστάσεις σε παγκόσμιο επίπεδο τα τελευταία χρόνια. Οι μεταμοσχευμένοι ασθενείς αποτελούν ομάδα αυξημένου κινδύνου για εκδήλωση λοίμωξης από ανθεκτικά μικρόβια. Οι λοιμώξεις αυτές έχουν δυσμενείς επιπτώσεις στη νοσηρότητα, τη διάρκεια νοσηλείας, τη θνητότητα καθώς και στο κόστος νοσηλείας. Η εφαρμογή μέτρων πρόληψης της οριζόντιας μετάδοσης των ανθεκτικών μικροβίων φαίνεται πως έχει καλά αποτελέσματα ως προς την αντιμετώπιση του φαινομένου. Σκοπός: Η επιδημιολογική επιτήρηση των λοιμώξεων και του αποικισμού από τα ανθεκτικά στις καρβαπενέμες gram-αρνητικά βακτήρια Klebsiella pneumoniae, Pseudomonas aeruginosa και Acinetobacter baumannii σε Κλινική Μεταμοσχεύσεων καθώς και η μελέτη της επίδρασης των μέτρων ελέγχου λοιμώξεων στη μείωση της επίπτωσης αυτών. Μεθοδολογία: Στην Κλινική Μεταμοσχεύσεων του Ιπποκράτειου Νοσοκομείου Θεσσαλονίκης καταγράφηκαν οι λοιμώξεις και οι αποικισμοί από τα ανθεκτικά στις καρβαπενέμες βακτήρια. Η μελέτη διαιρέθηκε σε 4 περιόδους (αναδρομική: Μάρτιος- Αύγουστος 2012, χωρίς ενεργητική επιτήρηση, και προοπτικά 1η: Σεπτέμβριος 2012-Φεβρουάριος 2013, με εφαρμογή ενεργητικής επιτήρησης, 2η: Μάρτιος- Ιούνιος 2013 και 3η: Ιούλιος 2013-Ιανουάριος 2014, με εντατικοποίηση της παρέμβασης). Τα μέτρα πρόληψης της οριζόντιας μετάδοσης των μικροβίων περιελάμβαναν την ενεργητική επιτήρηση αποικισμού (με λήψη επιχρίσματος από το ορθό σε εβδομαδιαία βάση και καλλιέργεια του υλικού σε άγαρ Mac Conkey εμποτισμένο με μεροπενέμη 1μg/ml), τις ειδικές προφυλάξεις επαφής (συμπεριλαμβανομένης της απομόνωσης των αποικισμένων ή με λοίμωξη ασθενών), τη συστηματική εφαρμογή της υγιεινής των χεριών και τη συνεχή εκπαίδευση του προσωπικού με συστηματικό κλινικό έλεγχο και ανατροφοδότηση. Αποτελέσματα: Η επίπτωση των λοιμώξεων από ανθεκτικά στις καρβαπενέμες στελέχη K. pneumoniae, P. aeruginosa και A. baumannii αυξήθηκε σημαντικά κατά τη διάρκεια της μελέτης (p&lt;0,001) περίπου από τις 2 στις 7,5/1000 ημέρες νοσηλείας. Ωστόσο, κατά τη διάρκεια της περίοδου παρέμβασης, η τάση αύξησης ήταν μικρότερη σε σύγκριση με αυτήν της περιόδου πριν την παρέμβαση. Η επίπτωση αποικισμού παρουσίασε τάση μείωσης από το 20% περίπου στο 14% (p=0,088). Κατά την 3η περίοδο παρατηρήθηκε πτώση της επίπτωσης του αποικισμού στατιστικά σημαντική (p&lt;0,001). Παράλληλα, βελτιώθηκε η συμμόρφωση του προσωπικού στις προφυλάξεις επαφής καθώς και στην εφαρμογή υγιεινής των χεριών, κυρίως μετά από την επαφή με τον ασθενή. Συμπεράσματα: Το πρόβλημα της εξάπλωσης των πολυανθεκτικών στελεχών είναι ιδιαίτερα έντονο μεταξύ των μεταμοσχευμένων ασθενών. Με εντατική παρέμβαση επιτεύχθηκε μείωση του αποικισμού από ανθεκτικά στις καρβαπενέμες βακτήρια.
description: Introduction: The recent emergence of carbapenem-resistant (CR) gram-negative bacteria represents a major threat for hospitalized patients, especially for solid organ transplant (SOT) recipients. Implementation of infection control measures has proven to effectively reduce the cross-transmission between hospitalized patients. Objectives: Our purpose was to study the incidence of colonization and infection caused by CR Klebsiella pneumoniae, Pseudomonas aeruginosa and Acinetobacter baumannii in a solid organ transplantation department. Furthermore, to assess the impact of infection control measures in the incidence of colonization and infections. Methods: In the Solid Organ Transplantation Department of Hippokration General Hospital of Thessaloniki incidence of colonization and infection caused by these CR bacteria was recorded. The study was divided into 4 periods (retrospective study: March- August 2012 without active surveillance and, prospectively, 1st period: September 2012- February 2013 with implementation of active surveillance programme ASP, 2nd: March- June 2013 and 3rd: July- December 2013 with enhanced infection control measures). Infection control measures included active surveillance (weekly taken rectal swabs cultured on MacConkey agar containing 1μg/ml meropenem), contact precautions, hand hygiene, education of health care workers (HCWs), audit and feedback. Results: The incidence of infection caused by these CR bacteria had a statistically significant increase (p&lt;0,001), from approximately 2 to 7,5/ 1000 bed-days. However, this increase had not such a strong trend in the ASP period. During this period, incidence of colonization reduced from approximately 20% to 14% (p=0,088). In the 3rd period of ASP this reduction was statistically important (p&lt;0,001). The compliance of HCWs with contact precautions and implementation of hand hygiene after patient contact were also improved. Conclusion: Colonization and infection rates by these CR bacteria were found to be high among SOT recipients. By applying a set of enhanced control measures, a reduction in colonization rates by these bacteria has been achieved.